Димитрис Куркулас с лекция за ЕС - EuroBulgaria
Димитрис Куркулас с лекция за ЕС
Вицепремиерът по координация на европейските политики и институционалните въпроси Меглена Кунева организира утре дискусия за подготовката на Българското председателство на Съвета на ЕС през 2018 г. Събитието е част от инициативата „Европейски дебати“ за популяризиране на европейските политики в България.
Гост-лектор на форума е гръцкият дипломат Димитрис Куркулас, бивш ръководител на Делегацията на Европейската комисия в България.
Той притежава сериозен опит в областта на европейските политики и международните отношения. Има дългогодишен опит в Европейската комисия. Негова заслуга са организацията и подготовката на последните две гръцки председателства на Съвета на ЕС. Като ръководител на Делегацията на Европейската комисия в България в периода 2001-2006 г. Димитрис Куркулас играе ключова роля за присъединяването на България към ЕС.
Дискусията ще се фокусира около въпросите „Защо Българското председателство е важно от политическа гледна точка“ и „Практически съвети за ефективно Българско председателство“.
Още в тази категория: « Свалянето на руския самолет ще има отражение в международните връзки Развиваме проекти с Китай по пътя на коприната »